stanford-oval/wikipedia huggingface dataset:
ניצן שירזי
ביוגרפיה

ניצן שירזי הוא בנו של מאיר שירזי, כדורגלן ומנהל קבוצת בני יהודה תל אביב בעבר, ואחיו של שחקן העבר של המועדון, חזי שירזי. המאמן ניסן יחזקאל וכדורגלן העבר רוני מאיר הם בני דודו.
בגיל 8 החל שירזי לשחק בקבוצת הילדים של בני יהודה תל אביב, ולאחר מכן עבר לקבוצת הנערים שם היה לשחקן מצטיין, והוביל אותה לזכייה באליפות. בגיל 17 הוא עלה לקבוצה הבוגרת של בני יהודה וזומן מיידית לנבחרת הנוער, במדיה שיחק בין 1988 ל-1990. בהמשך הקריירה, עזב את בני יהודה ועבר לשחק בליגות נמוכות יותר, ולבסוף פרש ממשחק עקב פציעה.
לאחר פרישה ממשחק החל שירזי בקריירת אימון במחלקת הנוער של מכבי תל אביב. לקראת עונת 2003/2004 מונה לעוזרו של מאמן בני יהודה, גיא לוי. לאחר התפטרותו של גיא לוי מהקבוצה, מונה למאמן ראשי. בעונת 2005/2006 הוארך חוזהו במועדון, ובאותה עונה הוביל שירזי את בני יהודה לגמר גביע המדינה מול הפועל תל אביב, אך שער של איליה יברויאן מנע מבני יהודה לזכות בגביע לאחר 25 שנה. בעונה שלאחר מכן הדריך שירזי את הקבוצה כששיחקה לראשונה בגביע אופ"א.
ב-1 בדצמבר 2007, במהלך עונת 2007/2008, התפטר שירזי מתפקידו לאחר שבני יהודה הפסידה 6 משחקים רצופים. ב-6 באפריל 2008, לקראת סיומה של אותה עונה, מונה למאמנה של מכבי פתח תקווה במקומו של גיא לוזון שהתפטר. פתח תקווה נלחמה נגד ירידת ליגה וסיימה לבסוף במקום ה-10 מתוך 12 שהשאיר אותה בליגה הבכירה. ב-19 באוגוסט 2008, כשבוע וחצי לפני פתיחת עונת 2008/2009, התפטר שירזי ממכבי פתח תקווה.
ב-9 בפברואר 2010, בעקבות חוסר הצלחה מתמשך של קבוצת הפועל חיפה, מונה שירזי למנהל מקצועי של הקבוצה שאומנה על ידי שלומי דורה. ב-5 ביוני 2010 עזב דורה את המועדון, ושירזי מונה למאמנה. את עונת 2010/2011 סיימה הקבוצה תחת הדרכתו במקום ה-10. בעונת 2011/2012 התפטר שירזי לאחר 13 מחזורים שבהם צברה הקבוצה 7 נקודות ודורגה במקום ה-14 בטבלה.
ב-11 בינואר 2012 מונה למאמן הפועל תל אביב במקום דרור קשטן שפוטר. ב-16 באפריל 2012 חתם שירזי על חוזה לשנתיים נוספות כמאמן הפועל תל אביב. בתום העונה זכה עם הפועל תל אביב בגביע המדינה לאחר ניצחון 2–1 במשחק הגמר מול מכבי חיפה.
ב-27 בספטמבר 2012, לאחר שהחל לסבול מבעיה רפואית, מונה שירזי לתפקיד המנהל המקצועי של הפועל תל אביב, ואילו יוסי אבוקסיס מונה למאמן הראשי של הקבוצה. בשנת 2013 סיים שירזי את תפקידו במועדון על מנת להתמקד בטיפולים רפואיים ולמעשה סיים את דרכו הספורטיבית.
ב-22 ביולי 2014 נפטר שירזי בבית החולים איכילוב ממחלת הסרטן, והשאיר אחריו אישה ושלושה ילדים.
תארים כמאמן

גביע המדינה: 2011/2012
הערות שוליים

↑  לי בוץ, ניצן שירזי התפטר, גיא לוזון מועמד לבני יהודה, באתר ynet, 1 בדצמבר 2007
↑  אופירה אסייג, ‏שירזי ואלימלך בהפועל, המאמן: חיכיתי לצ'אנס הזה, באתר ONE‏, 11 בינואר 2011
↑  נדב צנציפר, שירזי אושפז באיכילוב: "אני עובר תקופה קשה", באתר ynet, 3 בספטמבר 2012
↑  נדב צנציפר, הפועל ת"א: אבוקסיס יאמן, שירזי ישמש כמנג'ר, באתר ynet, 27 בספטמבר 2012
↑  המאמן ניצן שירזי הלך לעולמו בגיל 43, באתר ONE‏, 22 ביולי 2014
סבתא זורמת

| --- | --- |

 בימוי:  מריוס וייסברג 
 הופק בידי:  מריוס וייסברג, אלכסנדר רבה 
 תסריט:  מריוס וייסברג, אלכסנדר רבה 
 שחקנים ראשיים:  אלכסנדר רבה גלוקוזה Evgeniy Gerchakov Marina Fedunkiv Vladimir Tolokonnikov פיליפ קירקורוב ילנה ואליושקינה נטליה ברדו 
 מדינה:  רוסיה 
 הקרנת בכורה:  17 באוגוסט 2017 
 משך הקרנה:  86 דק' 
 שפת הסרט:  רוסית 
 סוגה:  סרט קומדיה 
 סרט הבא:  סבתא זורמת 2 
 דף הסרט ב־IMDb
 
אלכסנדר רבה לבוש כסבתא בקינוטאבר 2017
סבתא זורמת (ברוסית: Бабушка лёгкого поведения) הוא סרט קומדיה רוסי משנת 2017 בבימויו של מריוס וייסברג. בסרט כיכבו אלכסנדר רבה והזמרת גלוקוזה. הסרט הצליח בקופות ברוסיה בקיץ 2017 והרוויח מעל 5 מיליון דולר חרף ביקורות שליליות.
תקציר עלילת הסרט

לאלכסנדר רובינשטיין (סניה), המכונה "הטרנספורמטור", יש כישרון להתחזות לאנשים שונים. הוא משתמש במיומנות זו למטרות פליליות. לאחר מקרה מוצלח נוסף, סניה נאלץ להסתתר מפני רודפיו בבית אבות של דודו, כשהוא מחופש כסבתא. שם הוא פוגש נערה בשם ליובה, ומתאהב, אבל גם סבא מבית האבות מתאהב בו באופן בלתי צפוי.
שחקנים ודמויות

אלכסנדר רבה - אלכסנדר רובינשטיין (סניה) / אלכסנדרה פבלובנה פישמן
גלוקוזה - ליובה
יבגני גרצ'קוב - דוד
ולדימיר טולוקוניקוב - בסונוב
מרינה פדונקיבה- אחות טוניה
נטליה ברדו - אלכסנדרה ויקטוריה
ילנה ואליושקינה - ראש בית האבות
סבטלנה סוחאנובה - מאשה
ליובוב רווה - דודה רעיה
דניל פיודורוב - אמן
אלכסנדר לירצ'יקוב - לבריונוב
ילנה רובינה - פלאגיה
האמלט פטרוסיאן - נמלט
גנאדי מקוייב - קולונל קולגין
נינה סלאבנובה - פלאגיה
ניקולאי איוואנוב - עוזר האוליגרכים
פיליפ קירקורוב - בתפקיד עצמו (הופעת קמע)
הפקה

הרעיון של הסרט שייך לסטנדאפיסט אלכסנדר רבה. כעשרים ניצבים היו מעורבים בהפקת הסרט. ההרכבה והאיפור של דמות הסבתא לקחו 4 שעות מדי יום צילומים.
ביקורת וקבלה

הסרט קיבל ביקורות שליליות בדרך כלל בתקשורת הרוסית וממבקרי קולנוע, אך זכה להצלחה קופתית מרשימה.
הערות שוליים

↑  "Российское кино летом: провалилось все, кроме "Бабушки легкого поведения"" (ברוסית). נבדק ב-2017-08-30.
1 2 3  "Бабушка легкого поведения (2017)" (ברוסית). נבדק ב-2017-08-30.
↑  "Бабушка лёгкого поведения". Kritikanstvo.
ערך זה הוא קצרמרבנושא רוסיה ובנושא קולנוע. אתם מוזמנים לתרום לוויקיפדיה ו.
נסיכת הצ'רדש

| --- | --- |
אמה קושארי בתפקיד הראשי באופרטה בשנת 1916
אמה קושארי בתפקיד הראשי באופרטה בשנת 1916
 מידע כללי
 מלחין:  אמריך קלמן
 לבריתן:  בלה ינבאך 
 תאריך יצירה:  1914 
 סוגה:  אופרטה
 שפה:  גרמנית
 מספר מערכות:  3
 זמן התרחשות העלילה:  המאה העשרים
 מקום התרחשות העלילה:  בודפשט, הונגריה
 תפקידים
 Sylva Varescu  Boni Káncsiánu  Stasi  Feri von Kerekes  Anhilte  Edwin Ronald  Leopold Maria  von Rohnsdorff 
 
פלקט גרסת ברודוויי של נסיכת הצ'רדש בשם The Riviera Girl משנת 1917
נסיכת הצ'רדש (בהונגרית: Csárdáskirálynő) היא האופרטה הפופולרית ביותר של מלחין האופרטות ההונגרי-יהודי אמריך קלמן. זו יצירה מוזיקלית בשלוש מערכות שזכתה להצלחה גדולה על בימות העולם.
הרקע

באביב 1914 פנו לֵיאוֹ שְטַיין (גר') ובֵּלָה יֶנְבַּאך (גר') למלחין אמריך (אימרה) קלמן עם רעיון של כתיבת סיפור על זמרת מועדון הלילה "אורפיאום" בפשט בהונגריה, שמתאהב בה נסיך, יורש עצר. קלמן קיבל את הרעיון, וכעבור שלושה שבועות הגישו לו שטיין וינבאך את הלברית לאופרטה (בגרמנית). קלמן החליט לפרוש למקום נופש קטן כדי לעבוד בשלווה. בינתיים פרצה מלחמת העולם הראשונה וקלמן עצר את העבודה: "אני לא יכול להלחין מוזיקה כאשר העולם הורג זה את זה בחזיתות" אמר. בתום הפסקה של שנה המשיך את העבודה, לאחר קבלת עצתו של פרנץ להאר, מלחין האופרטות ההונגרי הגדול השני. קלמן שכר חוילה בעיירת הנופש באד אישל (Bad Ischl) וסיים את האופרטה.
הצגת הבכורה הייתה אמורה להתקיים בווינה ב-13 בנובמבר 1915 בתיאטרון יוהאן שטראוס (גר'). עם זאת, התברר כי יוזף קניג ( Jozef König), אחד השחקנים הראשיים, הצטרד ולכן הבכורה הועברה ל-17 בנובמבר. בינתיים, גם השם המקורי של האופרטה שונה מ"תחי האהבה" (בגרמנית: Es Lebe Die Liebe ) ל"נסיכת הצ'רדש" (בגרמנית: Die Csárdásfürstin, בהונגרית: Csárdáskirálynő).
הבכורה בהונגריה התקיימה ב-3 בנובמבר 1916. הטקסט תורגם להונגרית על ידי אנדור גאבור והאופרטה יצאה לכבוש את בימות העולם. בשנת 1917, היא הוצגה בסנקט פטרבורג, בשם סילביה. האנגלים והאמריקנים קראו לה "הנסיכה הצוענית" והפכו את הדמות הראשית של סילביה לנסיכה צוענית. הלברית עובדה מחדש בשנת 1954 על ידי אישטוואן בקפי ודז'ו קלר תוך הרחבת תפקידיהם של ססיליה ומישקה.
עלילה > מערכה ראשונה

מיקום: מועדון הלילה אורפיאום.
סילביה, הפרימדונה המפורסמת, נפרדת מחבריה וממעריציה, משום שעומדת להמשיך את הקריירה שלה בפריז. הנסיך אדווין מנסה ללא הצלחה לשכנע אותה להישאר, אך סילביה יודעת שלמערכת היחסים ביניהם אין עתיד בשל המרחק הרב בין מעמדותיהם החברתיים. האורחים הקבועים של המועדון מתכוננים לפרידה החגיגית בהובלת הרוזן בוני הלֵץ ומישקה המלצר המזדקן שמשרת את לקוחות המועדון בתאים הדיסקרטיים. מישקה ואדון פֶרִי, מהאורחים הקבועים במועדון, נזכרים בנוסטלגיה בצִילִי'קֶה, הפרימדונה לשעבר, שכ"נסיכת הצ'רדש" שברה לבבות רבים של גברים. באותו הרגע מגיעה הנסיכה ססיליה, אמו של אדווין, כדי להחזיר את בנה הביתה בכל מחיר, אל ארוסתו שנבחרה עבורו, הנסיכה סְטַאזִי. בראותם את הנסיכה ססיליה, מישקה ופרי שמחים לברך אותה כפרימדונה לשעבר צילי'קה, אותה לא ראו זה שנים רבות. אחרי זמן מה של העלאת זיכרונות מאושרים הנסיכה משביעה את חבריה, כי מה שלא יקרה הם לא יחשפו את עברה. המפגש בין אדווין ואמו מסתיים בעצב. אדווין נאלץ לחזור הביתה לווינה בשל צו גיוס שמוגש לו. עם זאת בחצי שעה שקיבל כדי להיפרד מסילביה חותמים הנאהבים בפני נוטריון על התחייבות לנישואים. לאחר עזיבת הנסיך אדווין, בוני מיידע את סילביה כי לאדווין מחכה כלה בווינה. כשסילביה שומעת את הבשורה היא מחליטה בכל זאת לעזוב לפריז.
עלילה > מערכה שנייה

מיקום: וינה, ארמון הנסיך.
האורחים מתאספים לטקס האירוסים של אדווין וסטאזי. רואים כעת את מישקה כמשרתו הראשי של הנסיך, אביו של אדווין. בין המגיעים לאירוסים נמצאים גם הרוזן בוני ואשתו סילביה ומר פרי, שמציג את עצמו כאביו של בוני. מתברר שסילביה שכנעה את חבריה לבצע מהתלה זו, כדי לראות שוב את אהובה. כולם מוקסמים מהרוזנת סילביה. אורח הכבוד של הערב, הארכידוכס הזקן רודף השמלות, שמעוניין במיוחד בסילביה ונותן לה הצעה ישירה שאינה משתמעת לשני פנים. משיחתם של אדווין וסטאזי מתברר כי הנסיכה לא מאוהבת בארוסה, ויודעת הכול על הרומן של אדווין בפֶּשט. אדווין המתוסכל מתמרמר עוד יותר בראותו את סילביה כאשתו של בוני ומחליט שבכל זאת יתארס לסטאזי דודניתו. מישקה, שהוא שדכן מנוסה בענייני לבבות, מפגיש את סטאזי עם בוני ואלה מתאהבים זה בזה מיד. אדווין וסילביה מלבנים את אי-ההבנות ביניהם, אבל הנסיכה ססיליה מתערבת כשנודע לה בחשאי שסילביה למעשה איננה אשתו של בוני. היא מציעה כסף לרקדנית בתמורה לעזיבתה. סילביה דוחה את ההצעה ומחליטה להישאר. כאשר הנסיך הזקן מכריז על האירוסים, אדווין מתוודה כי לבו נתונה כבר לאחרת. ססיליה חושפת את התעלול של סילביה וזו מצדה מציגה את ההתחייבות הכתובה של אדווין כלפיה.
עלילה > מערכה שלישית

מיקום: מארייאנבד, הספא הפופולרי.
בעלה השכחן והמטופש של ססיליה והמאהב הסודי שלה הארכידוכס, מתכוננים ליום הולדתה. ססיליה עצובה מפני שסטאזי ברחה עם בוני, ואדווין ברח עם סילביה. מישקה, המלצר הזקן והמשרת הראשי בארמון התפטר, כי לדעתו ססיליה היא אישה חסרת לב ואכזרית, כי מוכנה להקריב את אושרו של בנה יחידה למען שמירת המעמדות. שני הזוגות הצעירים מגיעים לספא, אבל ססיליה הפגועה לא מוכנה לקבל את פניהם. אדון פרי הוגה תוכנית כדי לפתור את המצב. מישקה והוא לא יכולים להפר את שבועתם ולחשוף את עברה של ססיליה, אך שלושת בעליה הקודמים יכולים גם יכולים לחשוף שגם היא הייתה פרימדונה באורפיאום. פרי מזמין את הבעלים בחשאי למסיבת יום הולדת של ססיליה והסוד נחשף הן בפני בעלה והן בפני הארכידוכס. הארכידוכס סולח לה, ואף ממנה את בעלה לשגריר. ססיליה השבורה נותנת את ברכתה לאדווין וסילביה, אף כי הם כבר נשואים. בוני, שלא העז לפתוח עד אז את המברקים היומיומיים מהוריה של סטאזי, קורא אותם בתדהמה שגם הם כבר לא מתנגדים לנשואיה עם איתו.
הדמויות העיקריות

סילביה ורצקי (סילבה וארסקו), נסיכת הצ'רדש
אדווין רונלד, נסיך, בנם של ססיליה וליאופולד-מריה. שם משפחתו הוא Fürst von und zu Lippert-Weilersheim
ססיליה (נקראת גם בשם אַנְהִילְטֶה, בגרסה המקורית), אמו של אדווין, נסיכת הצ'רדש של פעם.
פֶרִי קֶרֶקֶש, אורח קבוע במועדון הלילה אורפיאום
בּוֹנִיפַץ (בוֹנִי) קַאוּצִ'יאַנוֹ, רוזן, מאורחי המועדון
אנסטזיה (סטאזי), נסיכה, דודנית וארוסה של אדווין
מישקה, מלצר ראשי באורפיאום ומשרת ראשי בבית הנסיך ליאופולד מריה בווינה
עיבודים

Die Czardasfürstin (1927, film) rendező: Hanns Schwarz, szereplők: Liane Haid, Ráday Imre, Vendrey Ferenc, Zátony Kálmán, Oscar Marion
Die Czardasfürstin (1934, film) rendező: Georg Jacoby, szereplők: Mártha Eggerth, Hans Söhnker, Paul Kemp, Inge List, Paul Hörbiger
Silva (1944, film) rendező: Aleksandr Ivanovsky, szereplők: Zoya Smirnova-Nemirovich, Niyaz Dautov, Margarita Sakalis, Sergey Martinson, Sergey Dybcho
Die Czardasfürstin (1951, film) rendező: Georg Jacoby, szereplők: Rökk Marika, Johannes Heesters, Hubert Marischka, Walter Müller, Jeanette Schultze
Kálmán Imre: Csárdáskirálynő (1963, színházi felvétel) rendező: Szinetár Miklós, szereplők. Honthy Hanna, Csákányi László, Németh Marika, Baksai Árpád, Rátonyi Róbert
Csárdáskirálynő (1971, film) rendező: Szinetár Miklós, szereplők: Psota Irén, Anna Moffo, René Kollo, Németh Sándor, Latinovits Zoltán
1916. A Csárdáskirálynő (1993, színházi felvétel) rendező: Mohácsi János, szereplők: Molnár Piroska, Kulka János, Karácsony Tamás, Sáfár Mónika, Gyuricza István
Dir Csárdásfürstin (1998, film) rendező: Franz Winter, szereplők: Martina Serafin, Hlin Petursdottir, Angelie Alaïs Adell, Wolfgang Schwaninger, Karl Schönböck
Csárdáskirálynő (2005, színházi felvétel) rendező: Alföldi Róbert, szereplők: Rálik Szilvia, Hernádi Judit, Nyáry Zoltán, Stohl András, Gálffi László
Csárdáskirálynő (2009, színházi felvétel) rendező: Kerényi Miklós Gábor, szereplők: Fischl Mónika, Vadász Dániel, Szendy Szilvi, Peller Károly, Földes Tamás
לקריאה נוספת

Rátonyi Róbert: Operett, 1-2.; Zeneműkiadó, Bp., 1984
Gerő András–Hargitai Dorottya–Gajdó Tamásː A Csárdáskirálynő. Egy monarchikum története; szöveg Jenbach Béla, Leo Stein, ford. Gábor Andor, Békeffi István, Kellér Dezső; Habsburg Történeti Intézet, Bp., 2006
הערות שוליים

↑  שמו המקורי היה רוזנשטיין שקוצר על ידו לשטיין. הוא היה מבוגר מקלמן ב-24 שנים ונחשב לכותב אופרטות ותיק ומנוסה
↑  כותב אופרטות יהודי, יליד הונגריה, שהתחיל את הקריירה שלו כשחקן בבורגתיאטר (Burgtheater)
| --- | --- |
בקרת זהויות :  GND: 300080670  MusicBrainz work: d7b6039b-9b8b-48ec-9032-01118dfa14d6
נתיב קריטי

תרשים פרט המציין משימות שונות ואת התלות ביניהם. באדום מסומן הנתיב הקריטי בין המשימות
נתיב קריטי (באנגלית: Critical Path) הוא מושג בניהול פרויקטים המתייחס לשרשרת פעילויות הקשורות זו בזו, אשר כל שינוי בתאריכים שלהן ישפיע על מועד סיום הפרויקט.
בפרויקט בו כל המשימות תלויות זו בזו ולא מתבצעות פעולות במקביל, הפרויקט כולו נמצא בנתיב קריטי.
בפרויקט בו מתבצעות פעולות במקביל, ישנם מספר נתיבים, נוצרים מרווחים (slacks), המאפשרים לדחות פעילויות מסוימות בלי לדחות את סיום הפרויקט. הנתיב הקריטי יוגדר כנתיב הארוך ביותר בפרויקט.
סדרת אנתולוגיה

סדרת אנתולוגיה (באנגלית: Anthology series) היא סדרה כתובה, רדיו, טלוויזיה, סרטים או משחקי וידאו המציגה סיפור אחר ועלילה שונה של דמויות בכל פרק, עונה, קטע או סרט קצר אחר. לאלה יש בדרך כלל צוות שחקנים שונה בכל פרק, אך כמה סדרות בעבר, כמו Four Star Playhouse, כללו קבוצה קבועה של שחקני אופי שהופיעו בדרמה אחרת בכל שבוע. מספר סדרות אנתולוגיות, כמו "סטודיו 1", החלו ברדיו ולאחר מכן התרחבו לטלוויזיה.
דוגמאות בולטות

במרוצת השנים יצאו אלפי סדרות אנתולוגיות שונות, ביניהן:
| 0 | 1 | 2 |
| --- | --- | --- |
|  "פשע אמריקאי"  "סיפור פשע אמריקאי"  "אימה אמריקאית"  "פארגו"  "אויבות" |  "הגברת הראשונה"  "גאון"  "צעקה"  "בלש אמיתי"  "הלוטוס הלבן" |  "מראה שחורה"  "סקינס"  "הבנים מציגים: שטני"  "אהבה, מוות ורובוטים"  "רובוט צ'יקן" |
הערות שוליים

↑  "Anthology series changing television". UWIRE Text: 1. 23 October 2015 – via General OneFile.
↑  Four Star Playhouse (TV Series 1952–1956) - IMDb, נבדק ב-2024-09-13
↑  About Writing for Television, web.archive.org, ‏2015-08-26
סדרת דה ברויין

סדרת דה ברויין  \displaystyle B(k,n) היא סדרה מעגלית מעל אלפבית  \displaystyle A  בגודל  \displaystyle k שמכילה כל רצף באורך  \displaystyle n מעל  \displaystyle A בדיוק פעם אחת. אורך סדרה כזאת הוא בדיוק   \displaystyle k^{n}. הסדרות קרויות על שמו של המתמטיקאי ההולנדי ניקולאס חוברט דה ברויין שכתב עליהן מאמר ב-1946. מאוחר יותר הסתבר שסדרות אלה היו ידועות קודם לכן. באותה תקופה גם המתמטיקאי היהודי-אנגלי אירווינג ג'ון גוד (I. J. Good)  גילה את הסדרות ובנייתן.
סדרות כאלה שימושיות למשל כדי לאתר מקום בסדרה לצורכי סנכרון - לאחר קריאת תת-סדרה כלשלהי באורך  \displaystyle n ניתן לדעת את מיקומה המדויק.
בניית סדרות דה ברויין ממסלולים בגרפים

ניתן להגדיר סדרת דה ברויין בינארית באמצעות גרף המכונה גרף דה ברויין. גרף דה ברויין מסדר  \ n מעל אלפבית בגודל  \ k הוא גרף מכוון עם  \displaystyle k^{n}
קודקודים, שכל קודקוד מייצג מחרוזת מעל  \displaystyle A באורך  \displaystyle n, כלומר  V=\{(v_{1},v_{2},\ldots ,v_{n}):v_{i}\in A\}.. קבוצת הקשתות מוגדרת על ידי  E=\{((v_{1},v_{2},\dots ,v_{n}),(w_{1},w_{2},\dots ,w_{n})):v_{2}=w_{1},v_{3}=w_{2},\dots ,v_{n}=w_{n-1}\}., דהיינו כל קודקוד   \displaystyle v   מחובר לקודקודים שמתקבלים על ידי הזזה במקום אחד של המחרוזת שלו תוך  השמטת האות הראשונה ותוספת של אות כלשהי בקוארדינטה האחרונה.
נסמן באופן טבעי את הקשתות באות החדשה שנוספה. ניתן לראות כי דרגת היציאה ודרגת הכניסה שתיהן  \displaystyle k וכי הגרף קשיר היטב (כדי להגיע מ  (v_{1},v_{2},\dots ,v_{n})
אל  (w_{1},w_{2},\dots ,w_{n}) יש לעקוב אחרי המסלול שקשתותיו מסומנות ב  w_{1},w_{2},\dots ,w_{n}) 
ולכן יש בגרף מעגל אוילרי.  המעגל האוילרי מגדיר סדרה על פי סימוני הקשתות שלאורכו. נוסף, ניתן לראות כי המעגל האוילרי בגרף מסדר  \ n-1 מגדיר  באופן טבעי מעגל המילטון בגרף מסדר  \ n ושניהם מגדירים את אותה סדרה. כדי לודא כי הסדרה המוגדרת  היא אכן סדרת דה ברויין, נראה כי הרצף  (b_{1},b_{2},\ldots ,b_{n})
מופיע בסדרה בדיוק ב- \ n המקומות שמובילים אל הצומת  (b_{1},b_{2},\ldots ,b_{n})
במעגל ההמילטוני בגרף דה ברויין מסדר  \ n.
לגרף  דה ברויין יש חשיבות גם כטופולוגיית רשת המאפשרת ניתוב מהיר ויעיל.  הוא אף קשור לשיטות ריצוף של DNA.‏
הערות שוליים

↑  de Bruijn, N. G. "A Combinatorial Problem." Koninklijke Nederlandse Akademie v. Wetenschappen 49, 758-764, 1946.
↑
de Bruijn, N. G. "Acknowledgement of Priority to C. Flye Sainte-Marie on the counting of circular arrangements of 2n zeros and ones that show each n-letter word exactly once", T.H.-Report 75-WSK-06, Technological University Eindhoven, 13 pages, 1975.
↑  Good, I. J. (1946). "Normal recurring decimals". Journal of the London Mathematical Society. 21 (3): 167–169. doi:10.1112/jlms/s1-21.3.167.
↑  לדוגמה Pavel A. Pevzner, Haixu Tang, Glenn Tesler: De novo repeat classification and fragment assembly. RECOMB 2004, 213-222
ערך זה הוא קצרמרבנושא מתמטיקה. אתם מוזמנים לתרום לוויקיפדיה ו.
גרף דה ברויין
סיד צ'ריס

| --- | --- |

 לידה:  8 במרץ 1922 אמרילו, ארצות הברית 
 פטירה:  16 ביוני 2008 (בגיל 86) לוס אנג'לס, ארצות הברית 
 מקום קבורה:  בית הקברות הילסייד ממוריאל פארק 
 שם לידה:  Tula Ellice Finklea 
 מדינה:  ארצות הברית 
 תקופת הפעילות:  מ-1939 
 מקום לימודים:  בית הספר המקצועי של הוליווד 
 בן או בת זוג:  טוני מרטין (1948–2008) 
 פרסים והוקרה:  המדליה הלאומית לאומנויות (9 בנובמבר 2006)  כוכב בשדרת הכוכבים בהוליווד 
 פרופיל ב-IMDb
 
סיד צ'ריס מקבלת את המדליה הלאומית לאמנות ב-2006 מנשיא ארצות הברית ג'ורג' בוש ורעייתו, צילום: פול מורס
סיד צ'ריס (באנגלית: Cyd Charisse; ‏8 במרץ 1922 - 17 ביוני 2008) הייתה רקדנית ושחקנית אמריקאית. נתפרסמה כאשר שיחקה ורקדה כבת זוגם של פרד אסטר וג'ין קלי בסרטים מוזיקליים בשנות הארבעים והחמישים.
סרטיה הידועים ביותר הם שיר אשיר בגשם (1952), קרון הלהקה (1953) (שירים בוצעו על ידי אינדיה אדמס), בריגדון (1954) וגרבי משי (1957). ב-1962 הופיעה בסרט שבועיים בעיר זרה. הסרט האחרון בו שיחקה היה הקרנה פרטית ב-1988. בשנת 1994 הופיעה גם בסרט זהו בידור! שחגג 70 שנה לאולפני מטרו גולדווין מאייר. בשנת 1992 הופיעה בפעם האחרונה בברודוויי במחזמר גראנד הוטל.
בשנת 2006 העניק לה נשיא ארצות הברית, ג'ורג' בוש את המדליה הלאומית לאמנות, הכיבוד הגבוה ביותר הניתן לאמנים.
לפני מותה סבלה ככל הנראה השחקנית מהתקף לב. היא אושפזה בבית חולים בלוס אנג'לס, ונפטרה יומיים מאוחר יותר.
סידאמה (מדינה)

מדינת סידאמה היא מדינה ברפובליקה הדמוקרטית הפדרלית של אתיופיה. עד לשנת 2020, הייתה סידאמה חלק ממדינת האומות, הלאומים ועמי הדרום, ובעקבות משאל עם שנערך ב-2019 התנתקה ממנה. בירת המדינה היא העיר אווסה. סידאמה גובלת במדינה האזורית דרום אתיופיה במערב ובמדינת אורומיה בצפון, במזרח ובדרום.
סברסטאל צ'רפובץ (כדורסל)

סברסטאל צ'רפובץ (ברוסית: Баскетбольный клуб "Северсталь") היא קבוצת כדורסל מקצוענית רוסית מהעיר צ'רפובץ שבמחוז וולוגדה שהתמודדה בליגת המשנה הרוסית בכדורסל במרבית שנות קיומה.
שמות הקבוצה

1971—1993 שקסנה
1993—2013 סברסטאל
היסטוריה

המועדון הוקם בשנת 1971 כמועדון "שקסנה" והתמודד באליפות רוסיה הסובייטית בכדורסל. בשנת 1982 העפילה לליגת המשנה הסובייטית בכדורסל אחרי זכייה באליפות רוסיה הסובייטית אך התמודדה בה במשך עונה אחת בלבד.
בשנת 1993 נרכשה הקבוצה על ידי מפעל סברסטאל המקומי. הקבוצה התחזקה ובעונת 1998/1999 אף סיימה במקום השני באליפות הליגה השנייה, כשמעליה רק חימקי מוסקבה, ברם לא הצליחה להעפיל לליגת העל הרוסית בכדורסל גברים.
מאז 2008 הקבוצה ניסתה להעפיל לליגת הכדורסל הבכירה אך ללא הצלחה. בעונת 2012/13 ירדה לליגה החובבנית אחרי מאזן של 4 ניצחונות ב-28 משחקים. בעונת 2013 חזרה להתמודד בטורניר הסופרליגה הרוסית בכדורסל, השני בחשיבותו במדינה, אך לא החזיקה בה הרבה זמן ובשנת 2014 פורקה סופית.
שחקנים מפורסמים

אנדריי בוטיצ'ב
ולדימיר גורין
אלכסנדר ירמולינסקי
סרגיי פאנוב
אלכסנדר פוטאפוב
אנדריי יורטאייב
מאמנים

1971—1989: יאקוב סולומוניק
1989—2008: פאבל גרישאייב
2008—2009: לב גראסימנקו
2009—2011: אולג אוקולוב
2011—2012: סרגיי מוקין
תארים

זכייה (1): 1982
הערות שוליים

↑  Ждем в гости «Северсталь»
↑  история клуба
↑  Сергей Мокин сменил Олега Окулова во главе «Северстали»
סאניה ווצ'יץ'

| --- | --- |

 לידה:  8 באוגוסט 1993 (בת 31) קרושבץ, הרפובליקה הפדרלית של יוגוסלביה 
 מוקד פעילות:  סרביה 
 תקופת הפעילות:  מ-2012 
 עיסוק:  זמרת
 סוגה:  רגאיי פוסט-רוק ג'ֶז פאנק רוק
 שפה מועדפת:  סרבית 
 חברת תקליטים:  PGP-RTS 
 פרופיל ב-IMDb
 
סאניה ווצ'יץ' (בסרבית: Сања Вучић, נולדה ב-8 באוגוסט 1993) היא זמרת סרבית. היא ידועה בעיקר בזכות היותה הסולנית הראשית של הלהקה הסרבית ZAA. ייצגה את סרביה בתחרות האירוויזיון 2016 בסטוקהולם, בירת שוודיה עם השיר "Goodbye" איתו הגיעה למקום ה-18 בגמר.
ווצ'יץ' נבחרה לייצג את סרביה לאירוויזיון 2020 יחד עם חברותיה ללהקת הוריקן. לאחר שאירוויזיון זה בוטל בעקבות מגפת הקורונה הוחלט, לפי מספר פרסומים בעיתונות הסרבית, כי חברות הלהקה ייצגו את סרביה באירוויזיון 2021.
ביוגרפיה

ווצ'יץ' הצטרפה בשנת 2012 ללהקת ZAA שהוקמה בשנת 2008. הלהקה הוציאה אלבום אחד "What About" בשנת 2014.
היא גרה בבלגרד.
סאני רולינס

| --- | --- |

סאני רולינס, 2007
 לידה:  7 בספטמבר 1930 (בן 94) ניו יורק, ניו יורק, ארצות הברית
 שם לידה:  תיאודור וולטר רולינס
 מוקד פעילות:  ארצות הברית 
 תקופת הפעילות:  מ-1947 
 מקום לימודים:  Manhattan Center for Science and Mathematics 
 עיסוק:  מוזיקאי, מלחין
 סוגה:  ג'אז, בי בופ, פוסט-בופ
 כלי נגינה:  סקסופון
 חברת תקליטים:  בלו נוט, Contemporary Records, פרסטיז' רקורדס 
 שיתופי פעולה בולטים:  דיזי גילספי, ת'לוניוס מונק, מקס רואץ', מיילס דייוויס, קליפורד בראון
 פרסים והוקרה:  פרס גראמי למפעל חיים (2004)  המדליה הלאומית לאומנויות (2010)  העיטור האוסטרי למדע ואמנות  מלגת גוגנהיים  פרס פול אקט  פרס מרכז קנדי  אמני הג'אז של NEA 
 sonnyrollins.com
 פרופיל ב-IMDb
 
תיאודור וולטר "סאני" רולינס (אנגלית: Theodore Walter "Sonny" Rollins ;‏ 7 בספטמבר 1930), נגן ג'אז אמריקאי, נחשב לאחד מנגני סקסופון הטנור המשפיעים ביותר בג'אז.
חייו

רולינס החל את הקריירה המוזיקלית שלו כפסנתרן, בהמשך ניגן על סקסופון אלט, ובסופו של דבר, ב-1946, החל לנגן על סקסופון טנור וזה הפך לכלי הראשי שלו. בתחילת הקריירה שלו, ב-1949, ניגן עם ג'יי ג'יי ג'ונסון, פאטס נבארו, באבס גונזלס ובאד פאוול. יכולותיו המרשימות של רולינס נכנסו לתודעת עולם הג'אז כבר בראשית דרכו, ומ-1951 עבד עם ענקי הביבופ כמו מיילס דייוויס ות'לוניוס מונק. לאחר שלקח הפסקה קצרה מהמוזיקה, חזר רולינס לנגן ב-1955 והצטרף לחמישייה של מקס רואץ' וקליפורד בראון, גם לאחר מותו של בראון המשיך לנגן עם מקס רואץ'. מאז שעזב את החמישייה ניגן אך ורק כמוביל.
סדרת האלבומים המצוינים שהקליט רולינס במהלך שנות ה-50 הפכה אותו לסקסופוניסט הטנור הדומיננטי ביותר בג'אז, לפחות עד עלייתו לתודעה של ג'ון קולטריין. לכן, החלטתו של רולינס לפרוש מקריירת המוזיקה שלו ב-1959 זעזעה את עולם הג'אז. שנתיים לאחר מכן,  חזר לעסוק במוזיקה. במהלך שנות ה-60 נגינתו של רולינס הפכה חופשית הרבה יותר והוא הושפע מחידושים בג'אז, בעיקר אלו של קולטריין, בין השאר הוא הושפע מאורנט קולמן ואף הקליט עם הקורנטיסט שלו, דון צ'רי. רולינס היה דומיננטי בסצנה עד 1968, אז החליט לפרוש שוב.
כשחזר לנגן ב-1971 נטה לנגן ג'אז פופולרי יותר ואף רית'ם אנד בלוז, אלבומיו בתקופה זו נחשבים למוצלחים פחות מהקלטותיו המוקדמות יותר.
סאני רולינס ממשיך להקליט ולהופיע, כיום הוא מתמקד בסגנון הפוסט-בופ.
בשנת 1981 יצא אלבומם המצליח של להקת האבנים המתגלגלות Tattoo You, שכלל שני שירים בהם התארח רולינס.
סדר כוחות צבא הקונפדרציה בקרב פייב פורקס

יחידות צבא הקונפדרציה ומפקדיהן שלהלן נטלו חלק בקרב פייב פורקס, אשר התקיים בשלבים הסופיים של מלחמת האזרחים האמריקנית. סדר כוחות צבא האיחוד לקרב זה מוצג בנפרד.
רשימת קיצורים > דרגות

מג - מייג'ור גנרל
בג - בריגדיר גנרל
קול - קולונל
לוקול - לוטננט קולונל
מ - מייג'ור
קפ - קפטן
רשימת קיצורים > אחרים

נפ - נפצע
נפא - נפצע אנושות